Publication: Magyar Közlöny
Issue: MK-2006-118 (Year: 2006, Number: 118)
Era: 2004-2010
Section: „1. számú melléklet a 6/1990. (IV. 12.) KöHÉM rendelethez
Paragraph Index: 1353

6. Az alkalmazási kötelezettség járműkategóriához történő hozzárendelése (tárgyi hatály) az egyes mellékletek hatályáról rendelkező részben található. Egyes előírások tárgyi hatálya és követelményrendszere a kategóriákon belüli további megkülönböztető jegyek függvénye. Mindazonáltal: – az A. Függelék mellékletei az M és N kategóriájú gépkocsikra és azok O kategóriájú pótkocsijaira, – a B. Függelék mellékletei az L kategóriájú járművekre, – a C. Függelék mellékletei a T kategóriájú traktorokra vonatkoznak. A rendelet bizonyos járműfajtákra meghatározhat olyan követelményeket, melyek szintén a Függelékek mellékleteiben találhatók. Az M1 gépkocsi kategória jóváhagyási kötelezettségei az 1. számú táblázatnak a rendelet A. függelékéhez tartozó soraiban egybevágnak e kategória már bevezetett európai típusbizonyítványának tartalmi követelményeivel. Külön oszlop mutatja az egyéb kategóriák típusjóváhagyási eljárásában alkalmazandó hazai jóváhagyási kötelezettségeket. Egyedi jóváhagyási eljárásban nincs kategória szerinti megkülönböztetés.

Source: https://magyarkozlony.hu/hivatalos-lapok/37bfd73cf531f8db8b9e7bf4cf626cfcdb8e37cb/dokumentumok/6106b4219d16aadf1c68eee84ef5b3f3eb47627d/letoltes